মধ্যপ্রাচ্যে ফের যুদ্ধের দামামা! ইয়েমেনে বিমান হামলা সৌদির

ওয়েব ডেস্ক : মধ্যপ্রাচ্যে ফের যুদ্ধের হাওয়া। এবার ইয়েমেনে (Yemen) হামলা চালাল সৌদি আরব (Saudi Arabia)। এই ঘটনায় বিশ্বজুড়ে তীব্র চাঞ্চল্য ছড়িয়েছে। তবে এই হামলার ঘটনায় এখনও পর্যন্ত কোনও হতাহতের খবর পাওয়া যায়নি। এই ঘটনার পর হাউথিদের (Houthis) তরফে দেশজুড়ে জরুরি অবস্থা জারি করা হয়েছে বলে খবর।

জানা গিয়েছে, ইয়েমেনের বন্দর শহর মুকাল্লাতে ভয়াবহ বিমান হামলা চালানো হয়েছে সৌদি আরবের (Saudi Arabia) তরফে। ইয়েমেনের তরফে দাবি করা হয়েছে, রাতের অন্ধকারে এই হামলা চালানো হয়েছে। বন্দরেও এই হামলা চালানো হয়েছে বলেও জানানো হয়েছে। তবে কেন এই হামলা চালানো হল তা নিয়ে প্রশ্ন উঠে গিয়েছে।

আরও খবর : খালেদার শেষকৃত্যে জয়শঙ্কর! দুই দেশের সম্পর্কের বরফ কি গলবে?

সৌদি আরবের এই হামলায় বেশ কয়েকটি জাহাজ ক্ষতিগ্রস্ত হয়েছে বলে খবর। এই হামলার পর সৌদির সঙ্গে যে সামরিক চুক্তি হয়েছিল তা বাতিল হল বলে জানানো হয়েছে ইয়েমেনের তরফে। অভিযোগ করা হয়েছে, ইচ্ছাকৃতভাবেই এই হামলা চালানো হয়েছে।

সৌদি আরবের তরফে এই হামলার কথা স্বীকার কে নেওয়া হয়েছে। সৌদির সংবাদমাধ্যমগুলির তরফে জানানো হয়েছে, ইয়েমেনের মুকাল্লা বন্দরে অনেক অস্ত্র মজুত করে রাখা হয়েছিল। তা ব্যবহার করে হাউথিরা সৌদি আরবে হামলার পরিকল্পনা করছিল। সেই কারণেই ওই অস্ত্রগুলিকে ধ্বংস করতেই এই হামলা চালানো হয়েছে। তবে সাধারণ নাগরিকের উপর কোনওরকমভাবে হামলা চালানো হয়নি বলেই জানানো হয়েছে। ফলে বছরের শেষে বিশ্বে ফের একবার যুদ্ধের দামামা বাজতে চলেছে বলেই মনে করছে আন্তর্জাতিক বিশেষজ্ঞমহল। তবে এই হামলার পাল্টা ইয়েমেনের তরফে কোনও পদক্ষেপ করা হয় কি না, তে নিয়ে উদ্বেগ তৈরি হয়েছে।